2001/448/EY: Euroopan parlamentin päätös, tehty 4 päivänä huhtikuuta 2001, vastuuvapauden myöntämisestä Euroopan ammatillisen koulutuksen kehittämiskeskuksen hallintoneuvostolle talousarvion toteuttamisesta varainhoitovuodelta 1999



Virallinen lehti nro L 160 , 15/06/2001 s. 0035 - 0037



Euroopan parlamentin päätös, tehty 4 päivänä huhtikuuta 2001, vastuuvapauden myöntämisestä Euroopan ammatillisen koulutuksen kehittämiskeskuksen hallintoneuvostolle talousarvion toteuttamisesta varainhoitovuodelta 1999 (2001/448/EY) EUROOPAN PARLAMENTTI, joka ottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen (Cedefop - Thessaloniki) tilinpäätöksestä ja hallinnosta 31. joulukuuta 1999 päättyneeltä varainhoitovuodelta (C5-0687/2000)(1), ottaa huomioon neuvoston 12. maaliskuuta 2001 antaman suosituksen (C5-0127/2001), ottaa huomioon EY:n perustamissopimuksen ja erityisesti sen 276 artiklan, ottaa huomioon työjärjestyksen 93 artiklan ja liitteen V, ottaa huomioon talousarvion valvontavaliokunnan mietinnön (A5-0108/2001), A. katsoo, että Thessalonikin keskus edistää ja kehittää ammatillista koulutusta ja opetusta yhteisön tasolla kokoamalla ja jakamalla dokumentaatiota, harjoittamalla tutkimusta sekä toimimalla keskustelufoorumina, B. katsoo, että voimassa olevassa yhteistyöpöytäkirjassa pyritään selventämään vastuuta ja varmistamaan keskuksen ehdokasvaltioissa tekemän työn ja Torinossa toimivan Euroopan koulutussäätiön toiminnan täydentävyys unionin laajentumisen siirtymävaiheessa, C. katsoo, että 14. heinäkuuta 1998 annettujen menettelysääntöjen mukaisesti työllisyys- ja sosiaaliasioiden valiokunta valvoo Thessalonikin keskusta, joka sai 12,4 miljoonaa euroa vuosittaista tukea, sekä Torinon säätiötä, joka sai 19,9 miljoonaa euroa vuosittaista tukea. D. katsoo, että parlamentti myönsi 13. huhtikuuta 2000(2) vastuuvapauden varainhoitovuodesta 1998 ja kehotti: i) keskusta käynnistämään ulkopuolisen arvioinnin sekä esittämään kertomuksen siitä, miten se on edistynyt edellisen arvioinnin yhteydessä helmikuussa 1995 esitettyjen suositusten noudattamisessa, ii) keskusta korvaamaan vanhan ja mutkikkaan budjetointi- ja tilinpäätösmenetelmänsä ennen 1. heinäkuuta 2000 ja vähentämään riippuvuuttaan ennakkomaksuista, iii) tilintarkastustuomioistuinta harjoittamaan vastuuvapauden myöntäjän päätösten järjestelmällistä seurantaa sekä esittämään kattavan analyysin kaikista erillisvirastoja koskevista tarkastuksista, iv) keskusta ja tilintarkastustuomioistuinta lyhentämään kuulemismenettelyn kestoa, jotta taataan, että vuosittainen kertomus voidaan esittää parlamentille ennen kyseistä varainhoitovuotta seuraavan vuoden heinäkuun 15 päivää, E. katsoo, että keskus käynnisti arvioinnin vasta joulukuussa 2000, kun komissio oli viivytellyt ulkopuolisten konsulttien valinnassa; katsoo, että tämä ulkoisten vaikutusten ja sisäisen hallinnon arviointi saadaan päätökseen huhtikuussa 2001, F. katsoo, että tilintarkastustuomioistuin on yleensä arvioinut pikemminkin taloutta kuin suorituksia eikä se ole kattavasti analysoinut kaikkien viraston tilintarkastusten tuloksia eikä se ole lyhentänyt kuulemismenettelyään, jotta parlamentti voisi ottaa sen tulokset huomioon ennen kuin se äänestää seuraavan vuoden talousarviosta, G. katsoo, että tilintarkastustuomioistuin on saanut riittävän varmuuden siitä, että 31. joulukuuta 1999 päättyneen varainhoitovuoden tilinpäätös on luotettava ja tilien perustana olevat toimet kaiken kaikkiaan lailliset ja asianmukaiset, kun huomioon otetaan maksusitoumusten siirtoa koskeva varaus, 1. panee merkille seuraavat luvut Euroopan ammatillisen koulutuksen kehittämiskeskuksen tileistä: Varainhoitovuosi 1999 >TAULUKON PAIKKA> Thessalonikin keskus 2. panee merkille ulkopuolisen arvioinnin, joka aloitettiin joulukuussa 2000; kehottaa esittämään arvioinnin valossa toimintasuunnitelman ennen vuoden 2001 loppua; pyytää, että arvioinnissa tutkitaan, miten keskeiset eturyhmät, kuten parlamentti, komissio, jäsenvaltiot, teollisuus ja yliopistot arvioivat säätiön toimintaa; 3. korostaa, että on olemassa mahdollinen vaara siitä, että Euroopan ammatillisen koulutuksen kehittämiskeskuksen ja Euroopan koulutussäätiön työ on keskenään päällekkäistä; muistuttaa, että Euroopan koulutussäätiön työtä on merkittävässä määrin rahoitettu Phare-, Tacis- ja Tempus-ohjelmista; kehottaa arvioimaan näiden virastojen nykyistä yhteistyötä ja analysoimaan Euroopan ammatillisen koulutuksen kehittämiskeskuksen ja Euroopan koulutussäätiön yhdistämisen edut ja haitat; katsoo, että ennen kuin komissio tutkii Euroopan ammatillisen koulutuksen kehittämiskeskuksen ja Euroopan koulutussäätiön mahdollista yhdistämistä, sen on pyydettävä näitä kahta virastoa koskevan ulkoisen arvioinnin johtopäätökset ja ehdotukset ja analysoitava niitä; ottaa huomioon, että tämä prosessi on edelleen käynnissä; 4. muistuttaa, että keskus käytti vuosina 1997, 1998 ja 1999 niukkoja varoja räätälöidyn tietokonejärjestelmän kehittämiseen talousarvionsa ja tiliensä hallinnoimista varten sen sijasta, että se olisi käyttänyt komission kehittämää hajautettua SI2-sovellusta, jota yhdeksän muuta erillisvirastoa käyttävät: pitää tervetulleena, että vanha järjestelmä korvattiin täysin 1. heinäkuuta 2000 mennessä komission hyväksymällä tavalla; 5. pahoittelee sitä, että tietotekniikkasopimusten hallinnoinnissa on ilmennyt heikkouksia, mukaan luettuna keskuksen oman tietotekniikkayksikön kuulemisen puute sekä tarjouspyyntöjä koskevien hallinnollisten ja taloudellisten menettelyjen noudattamisen laiminlyönti; odottaa äskettäin perustetun sopimusten hallinnointiyksikön varmistavan, että ongelmia ei ilmene uudelleen; 6. antaa tunnustusta sille, että keskus on pyrkinyt edelleen vähentämään riippuvuuttaan ennakkomaksuista 47 prosentista vuonna 1997 (6,6 miljoonaa euroa) 46 prosenttiin vuonna 1998 (5,9 miljoonaa euroa) ja 21 prosenttiin vuonna 1999 (3,1 miljoona euroa); 7. onnittelee keskusta siitä, että se on säästänyt 1,2 miljoonaa euroa toimipaikkansa rakentamisessa; panee merkille, että tämä johtuu Kreikan hallituksen ja komission yhteisestä toiminnasta: kehottaa Kreikan viranomaisia saattamaan tilojen muodollisen luovutuksen päätökseen ja muuttamaan suunnitelmia, jotka koskevat moottoritien rakentamista aivan Cedefop-rakennuksen editse, mikä olisi haitallista ja ristiriidassa Cedefopille vuonna 1995 annettujen kirjallisten lupausten kanssa; Parlamentti 8. kehottaa asiantuntijavaliokuntiaan valvomaan tiiviisti Thessalonikin keskuksen ja Torinon säätiön toimintaa ja vaikutusta, jotta voidaan arvioida, miten hyvin ne täyttävät omat tehtävänsä; Tilintarkastustuomioistuin 9. kehottaa tilintarkastustuomioistuinta esittämään yksittäiset tarkastuskertomukset ennen kyseistä varainhoitovuotta seuraavan vuoden heinäkuun 15 päivää; kehottaa tilintarkastustuomioistuinta esittämään luonteeltaan horisontaaliset tulokset vuosikertomuksessaan hallintomenojen luvun erillisvirastoja koskevassa jaksossa; pitäisi tervetulleena sitä, että puhtaasti taloudellisista tarkastuksista siirryttäisiin korostamaan suorituskykyä, minkä yhteydessä tilintarkastustuomioistuin käsittelisi seuraavia kysymyksiä: i) viraston lisäarvo: mukaan luettuna arviointi viraston toiminnan asianmukaisuudesta sekä sen laadusta ja kokonaisvaikutuksista, ii) tehokkuus: mukaan luettuna tutkimus siitä, miten tehokkaasti ja vaikuttavasti virasto täyttää tehtävänsä, iii) suhteellinen etu: mukaan luettuna ehdotuksia tavoiksi, joilla vältetään mahdolliset rinnakkaisuudet tai päällekkäisyydet toisten virastojen kanssa; Vastuuvapauden myöntämistä koskeva päätös 10. myöntää tilintarkastustuomioistuimen kertomuksen perusteella vastuuvapauden Euroopan ammatillisen koulutuksen kehittämiskeskuksen hallintoneuvostolle sen talousarvion toteuttamisesta varainhoitovuodelta 1999; 11. kehottaa puhemiestä välittämään tämän päätöksen Euroopan ammatillisen koulutuksen kehittämiskeskuksen hallintoneuvostolle, neuvostolle, komissiolle, tilintarkastustuomioistuimelle ja Kreikan hallitukselle sekä julkaisemaan sen Euroopan yhteisöjen virallisessa lehdessä (L-sarja). Julian Priestley pääsihteeri Nicole Fontaine puhemies (1) EYVL C 373, 27.12.2000, s. 27. (2) EYVL C 40, 7.2.2001, s. 387.